Merkezê Çapemenîya QSD'yî netîceyê hêrişanê îşxalkarîye yê 22'ê Teşrîna Verêne eşkera kerdî.Eşkerayîye de ame parekerdene ke artêşa Tirkî ya îşxalkare 22'ê Teşrîna Verêne de zî hêrişanê xo rê dewam kerd û derheqê netîceyanê şerî de nê  zanayîşî ameyî parekerdene:
Serêkanîyê

"Komanê çeteyan waşt ke bi wesayîtanê zirxî xo nêzdîya çeperanê şervanan bikê. Hêzanê ma bi armancê pawitişî cewab da nê têgêrayîş û çeteyêk ame kiştene.
Dêrik
Teyarayanê keşfî û şerî yê artêşa Tirkî ya îşxalkare herême de têgêrayêne. Artêşa îşxalkare 22'ê Teşrîna Verêne de serê xeta sînorî de têgêrayîşê xo rê bi wesayîtanê sivîlan dewam kerd.
Kobanê û Eyn Îsa
22'ê Teşrîna Verêne  komanê çeteyan ê artêşa îşxalkare bi hûmarêka pîle çeteyan, wesayîtanê zirxî, çekanê giranan û bi paştdayîşê teyarayanê bêmerdimî waşt ke dewa Çelbî rê hêriş bikê.
Hêzanê ma cewab da hêrişan û heta saete 12 pêkewtişê giranî qewimîyayê. Zafê kişte û birîndarê artêşa Tirkî bîyî. Reyna pêkewtişanê dormeyê dewe de ke heta şanî dewam kerd, tewr tay 50 çeteyê artêşa îşxalkare ameyî kiştene, wesayîtêkê zirxîn û motorêk ameyî îmhakerdene.
Embazê ma Sebrîyî, pêkewtişê dewa Celbî de bi hewayêkê mêrxasî heta fîşekê xo yo peyên şer kerd. Embaz Sebrî dima ke dormegirewtişê çeteyan de mend, seba ke nêkewo dest bi bombaya xo çalakîyêka fedayîye kerde û şehîd kewto. Embaz Sebrî, xeta Arîn û Barînan de wexto ke dişmen bawer kerd ke resayo armancê xo, bi armancê parçekerdişê dormegirewtişê dişmenî çalakîyêka fedayîye kerde. Ma do zanayîşanê nasnameyî yê embazê xo Sebrî dima rayaumûmîye reyde pare bikê. Nê xoverdayîş de 16 embazê ma şehîd kewtî û 13 embazê ma zî birîndar bîyî."
